La secretària tècnica de la Comissió relaciona les reclamacions que han tingut entrada des del darrer Ple en què es va donar compte de l'activitat setmanal que havia estat el de 14 de febrer, i que són les reclamacions a les quals els corresponen els números des del 127/2020 fins a la 149/2020.
Es donen per llegides les actes de les sessions dels dies 23 de gener de 2020, i de i 31 de gener de 2020, corresponents a les sessions quarta i cinquena dels Plens de 2020.
Proposta de resolució de finalització de la Reclamació 741/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 7417/2019 per pèrdua d'objecte, formulada contra el CEIP Auró i el Departament d'Educació de la Generalitat de Catalunya i que té per objecte l'accés a informació sobre la normativa per aplicar quotes escolars i les autoritats responsables corresponents, relaciona les actuacions dutes a terme en el marc del procediment de reclamació i la informació que ha estat facilitada pel Departament d'Educació a la persona reclamant, informació que dona resposta a la sol·licitud formulada per la persona reclamant, que és un pare de l'escola CEIP Auró de Terrassa.
Es proposa una esmena tècnica a l'encapçalament de la Proposta de resolució que serà introduïda pel ponent a la resolució definitiva.
Proposta de resolució d'estimació de la Reclamació 797/2019
El senyor Josep Mir, ponent de la Proposta d'estimació de la Reclamació 797/2019, formulada contra l'Ajuntament de Barcelona, en el marc de la qual es reclama l'accés a l'expedient administratiu d'una reclamació per danys personals, descriu la naturalesa de la informació sol·licitada que és la còpia de l'expedient de responsabilitat patrimonial de l'Ajuntament per part d'una persona que té la condició de persona interessada.
La senyora Elisabet Samarra formula una esmena tècnica a la Proposta que serà introduïda pel ponent a la resolució definitiva.
Proposta de resolució de finalització de la Reclamació 832/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 832/2019 per pèrdua d'objecte, formulada contra l'Ajuntament de Pallejà i relativa a l'accés a infomació sobre la liquidació pressupostària de l'any 2018 i unes factures d'uns determinats proveïdors, relaciona les actuacions dutes a terme i que permeten cloure el procediment per pèrdua sobrevinguda del seu objecte, atès que l'Ajuntament ha estimat el dret d'accés de la persona reclamant de forma extemporània, però es proposa deixar obert el seguiment de l'execució, atès que l'Ajuntament resol la consulta presencial de les factures que encara s'ha de dur a terme.
Proposta de resolució d'estimació parcial i pèrdua parcial de l'objecte de la Reclamació 26/2020
El senyor Josep Mir, ponent de la Proposta de resolució d'estimació parcial de la Reclamació 26/2020, interposada contra el Departament de Treball, Afers Socials i Famílies de la Generalitat de Catalunya, exposa que la informació reclamada és informació sobre les gestions fetes per l'Àrea de Promoció de l'Accessibilitat sobre determinats expedients, l'estat de tramitació i còpia íntegra dels expedient en qüestió que la persona reclamant menciona específicament.
El ponent exposa que s'ha produït una pèrdua parcial del seu objecte, atès s'ha facilitat a la persona reclamant informació sobre l'estat de tramitació dels expedients.
Tanmateix correspon estimar parcialment l'accés als expedients i sobre les gestions dutes a terme per la unitat i ordenar la retroacció del procediment a fi que el Departament torni a resoldre sobre la sol·licitud un cop realitzat el tràmit de trasllat a les terceres persones afectades que consten en els expedients sol·licitats i que han de ser consultades.
Proposta de resolució d'estimació de la Reclamació 62/2020
El senyor Josep Mir, ponent de la Proposta de resolució d'estimació de la Reclamació 62/2020 i de la Proposta de resolució d'estimació de la Reclamació 64/2020, ambdues formulades contra l'Ajuntament de Barcelona, i que tenen per objecte l'accés als informes utilitzats per la Guàrdia Urbana per donar les xifres dels assistents a determinades mediacions dels passats mesos, analitza de forma conjunta ambdues reclamacions i assenyala que l'Ajuntament no ha donat resposta a la sol·licitud formulada i només ha exposat quins són els criteris utilitzats en general per calcular els assistents.
Tanmateix, l'Ajuntament no ha precisat si existeix o s'ha utilitzat un informe concret per puntualitzar els criteris i la seva aplicació a cada cas concret i per tant, correspon estimar ambdues reclamacions, informe o document que haurà de ser facilitat si existeix per a la determinació del nombre d'assistents a les manifestacions esmentades, la diada de l'11 de setembre de 2018 i 2019 i la vaga del 18 d'octubre de 2019 a Bardelona.
Proposta de resolució d'estimació de la Reclamació 64/2020
S'analitza de forma conjunta al punt sisè de l'ordre del dia.
Proposta de resolució de finalització de la Reclamació 65/2020 per desistiment
El senyor Josep Mir, ponent de la Proposta de resolució de finalització de la Reclamació 65/2020 per desistiment, interposada contra l'Ajuntament de l'Hospitalet de Llobregat, en el marc de la qual es reclama accés al llistat de la plantilla municipal amb diverses dades concretes, esmenta que correspon finalitzar per desistiment presumpte de la part reclamant, atès que no ha esmentat la documentació aportada amb la reclamació i no ha formalitzat el tràmit d'esmena que li ha estat requerit.
Proposta de resolució d'inadmissió de la Reclamació 101/2020
El senyor Josep Mir, ponent de la Proposta de resolució d'inadmissió de la Reclamació 101/2020, formulada contra l'Ajuntament de Tarragona, en el marc del qual es demana un aclariment sobre si l'horari d'una terrassa al Mercat ambulant de Bonavista compleix les ordenances, assenyala que es proposa la inadmissió d'aquesta reclamació, ja que la resposta a la petició formulada requerix que es valori jurídicament el compliment de la normativa aplicable i per tant, la realització d'una anàlisi jurídica de la situació, actuació que no troba empara en l'exercici del dret d'accés a la informació pública.